SKY ออกหุ้นกู้วงเงิน 400 ลบ. ชูดอกเบี้ย 6.5% ขายสถาบัน-รายใหญ่ 8-10 ส.ค.
SKY ออกหุ้นกู้วงเงิน 400 ลบ. ชูดอกเบี้ย 6.5% ขายสถาบัน-รายใหญ่ 8-10 ส.ค. นำเงินลุยขยายโครงการ Common Use Passenger Processing System สำหรับ 5 สนามบิน 
SKY ออกหุ้นกู้เงิน 400 ลบ. ชูดอกเบี้ย 6.5% ขายสถาบัน-รายใหญ่ 8-10 ส.ค. นำเงินลุยขยายธุรกิจ
28 มิ.ย. 2565

บริษัท สกาย ไอซีที จำกัด (มหาชน) หรือ SKY ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2565 มูลค่าไม่เกิน 400 ล้านบาท แบ่งเป็นจำนวนเสนอขายไม่เกิน 150 ล้านบาท และจำนวนสำรองเพื่อเสนอขายเพิ่มเติมไม่เกิน 250 ล้านบาท อายุ 2 ปี 6 เดือน อัตราดอกเบี้ยคงที่ 6.50 ต่อปี ชำระดอกเบี้ยทุก 3 เดือนตลอดอายุหุ้นกู้
โดยบริษัทจะเสนอขายในวงแคบต่อผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 8-10 ส.ค.65 ผ่าน บล.เคทีบีเอสที บล.เอเซีย พลัส และบล.ซีจีเอส-ซีไอเอ็มบี (ประเทศไทย) ที่เป็นผู้จัดการการจัดจำหน่ายหุ้นกู้ โดยบริษัทไม่มีการจัดอันดับความน่าเชื่อถือของบริษัท
บริษัทจะนำเงินไปใช้ลงทุนในโครงการใหม่ จำนวน 400 ล้านบาท ภายในเดือน มิ.ย.66 โดยเป็นโครงการ Common Use Passenger Processing System สำหรับ 5 สนามบิน  ได้แก่ ท่าอากาศยานดอนเมือง ท่าอากาศยานเชียงใหม่ ท่าอากาศยานแม่ฟ้าหลงวงเชียงราย ท่าอากาศยานภูเก็ต และท่าอากาศยานหาดใหญ่
 